钦定古今图书集成/明伦汇编/官常典/第103卷 > 《为鄱阳嗣王初让雍州表》刘孝绰
## 钦定古今图书集成/明伦汇编/官常典/第103卷 > 《为鄱阳嗣王初让雍州表》刘孝绰

臣闻大邦维屏，既惭宗子之诗；思乐泮宫，有缺僖公
之颂。特以周兴九伯，锡壤参虚，汉启二河，分珪旧楚，
身私家庆，总集微躬。雍部襟带，跨制数州，西拒峣关，
北逾邓塞。虽复呼韩来朝，槁街纳质，二虏寻戈，四郊
无警，犹当王戎雅识，羊祜尚义。臣退求诸己，无或宴
安，进思尽忠，几乎私竭。